**Vecpiebalgas apvienības pārvaldes sacensības Zemledus makšķerēšanā 2023**

**NOLIKUMS**

**Mērķis**: Popularizēt makšķerēšanas sportu novadā. Iesaistīt novada iedzīvotājus sportiskās aktivitātēs.

**Sacensību vieta un laiks**: , Ineši. **04.03.2022**. **Sacensību sākums plkst. 10.00**

**Reģistrācija sacensībām** līdz 03.03.2022 plkst. 12.00 [www.vecpiebalga.lv](http://www.vecpiebalga.lv), vai rakstot- tel. 28204453.

**Vadība**- Sacensības organizē- Cēsu novada Vecpiebalgas apvienības pārvalde sporta organizators Toms Praulītis.

Izdevumus, kas saistīti ar sacensību organizēšanu sedz Vecpiebalgas apvienības pārvalde.

Dalība sacensībās bezmaksas.

**Sacensību noteikumi:**

1. Makšķerēšanas ilgums: 3h- var tikt mainīts sacensību norises dienā.
2. Sacensībās var piedalīties jebkurš makšķernieks atbilstoši MK noteikumiem Nr. 800. 3. punkts (Makšķerēšanas vēžošanas un zemūdens medību karte)
3. Aizliegts izmantot eholotes.
4. Nozvejotās zivis nedrīkst nomest sniegā vai uz ledus, tās jāglabā maisiņā vai kastē.
5. Dalībnieki drīkst makšķerēt, urbt āliņģus ne tuvāk kā 5m viens no otra.
6. Dalībnieks drīkst rezervēt vienu āliņģi, atzīmējot to ar kādu priekšmetu vai karodziņu, lai tas būtu pamanāms.
7. Sacensībās drīkst makšķerēt vienlaicīgi ar vienu makšķerīti, kurai ir viens āķis- mormiška.
8. Sacensību beigās zivis ievieto plastikāta maisiņā un nodod tiesnesim nosvēršanai.
9. Aizliegts nozvejotās zivis nodot citam makšķerniekam.
10. Sacensības notiek pilnā saskaņā ar makšķerēšanas noteikumiem LR ūdenstilpēs.
11. Par ēsmu aizliegts izmantot dzīvu zivtiņu.
12. Atskanot sacensību beigu signālam, dalībniekiem 15 min laikā jāierodas uz loma svēršanu.

**Dalībnieku grupas**: V-vīrieši, S-sievietes

**Vērtēšana:**

Nozvejotās zivis tiek svērtas un uzvar dalībnieks ar smagāko kopējo lomu. Vienāda svara gadījumā uzvar dalībnieks, kurš uzrāda garāku zivi no sava loma.

Lielākā zivs tiek svērta. Šajā nominācija uzvar dalībnieks, kuram smagākā zivs, bet vienāda svara gadījumā uzvar dalībnieks, kuram zivs garāka.

Mazākā zivs tiek mērīta-Šajā nominācijā uzvar dalībnieks, kurš uzrāda īsāko zivi.

**Apbalvošana:**

Tiek apbalvoti 1.-3.vietas ieguvēji katrā grupā un nominācija ‘’Lielākās zivs ‘’ un ‘’Mazākā zivs’’